Emañ ar saver kirri alaman BMW o labourat abaoe 2005 war e ijinenn anvet Turbosteamer a-benn adtapout ar gwrez a vez kollet er c'heflusker. Stag eo an Turbosteamer ouzh podoù-skarzhañ ha reizhiad yenaat ar c'harr evit atoriñ betek 80% eus ar wrez a zo eno ; dre un droellrod e kas ar gremm-se da ahel-pleg ar c'harr. War-dro 15% eo ar c'hresk en efedusted an trelosk, ha muioc'h c'hoazh a-feur ma kresk ha ma stabila tizh ar c'harr.

Yaouankik e oa pa voe dimezet da Yann Laval-Kastell-Briant, aotrou Kastell-Briant. Betek ren Frañsez Iañ (Bro-C'hall) ne veze ket kalz merc'hed e lez ar rouaned c'hall, met ar roue-se a gavas mat lakaat merc'hed ha gwragez an aotrouien da zont d'al lez.

Terah (hebraeg :תֶּרַח, ""Ibeks, gavr c'houez"" pe ""kantreer""), eo tad Avraham, Nahor ha Haran hervez Levr ar C'heneliezh an Tanac'h, ha diskennad eus Shem (unan eus mibien Noah).

Anvet e voe Pernis cristatus var. celebensis (kentanv) da gentañ-penn (e 1868) gant an naturour breizhveuriat Alfred Russel Wallace (1823-1913).

Gant ar barzh Alan Llwyd e oa bet savet skrid ar film. Huw Garmon a zo o sterennañ ar barzh. Filmet ez eus bet un tamm mat eus ar film e kornad Trawsfynydd, e kreisteiz Gwynedd, ha betek e ti Hedd Wyn.

Da-heul ar mennad degemeret a-unvouezh d'an 8 Here 2004 e embann Kuzul-rannvro Breizh savidigezh ur bodad studi boutin etre dilennidi rannvro Breizh ha departamanant al Liger-Atlantel a-benn kreñvaat an darempredoù etre an div lodenn eus ar vro.

Da vare aloubadeg Caesar, e 57 kent J.K., e oant kevreet gant pobloù all Belgica da stourm a-enep an armeoù roman. Rankout a rejont kodianañ avat. Evit en em veuliñ e-unan e lavaras Julius Caesar e oant « ar bobl galonekañ e-touez ar v-Belgae ».

Herta Müller (17 a viz Eost 1953 e Niţchidorf, Roumania) a zo ur skrivagnerez alamanek. Romantoù, barzhonegoù hag arnodadennoù a skriv. He skridoù diwar-benn ar vuhez start da vare Ceauşescu a zo brudet. E 2009 e voe roet Priz Nobel al lennegezh dezhi. O chom e Berlin emañ.

Er relijionoù undoueek, diazezet war an undoueegezh, eo skiant an Diskuliadur, diazezet war ar skridoù relijiel, o c'hompren, a-benn sklêrijenniñ ar feizidi diwar-bouez an doare da ober pe d'en em zerc'hel, pe da grediñ hervez ar relijion.

Ganet e oa bet en un tiegezh menajerien e 1920 e Ploubêr. E Nantouar e Louaneg ez eo bet o vevañ abaoe 1948 pa dimezas. Amunuzer eo bet eus e vicher. E 1959 e kemeras perzh e Beilhadegoù Treger. Da gentañ en doa desket son ouzh an akordeoñs a bep seurt tonioù eus ar c’hiz. A-benn ar fin e oa kroget da skrivañ kanaouennoù nevez pa ne droe ket kanaouennoù a oa eus ar c’hiz er bloavezhioù 1960. Karet e oa e ganaouennoù dre ma oa douster, karantez ha fent enne, e gwirionez gwir spered Tregeriz. En e ganaouennoù en deus klasket komz bepred eus ar mor, ar pesketaerezh, evel e ganaouenn vrudetañ «Paotr ar Yeoded»

Un argerzh pazennek e voe an Dispac'h Greantel, ha deuet eo an argerzh-se da vezañ ar patrom klasel eus emdroadur ur gevredigezh labourerien-douar en unan gêrel ha greantel.